Mengiringi DYMM Sultan Selangor, Sultan Sharafuddin Idris Shah Alhaj dan DYMM Tengku Permaisuri Selangor, Tengku Permaisuri Hajah Norashikin berangkat mencemar duli ke Perasmian ‘Elmina Lakeside Mall’ (ELM) dan ‘Elmina Outdoor Sculpture Museum (EOSM). 

Pusat beli-belah ini beroperasi sejak Ogos 2024, dengan penyewa utama seperti Jaya Grocer, Harvey Norman, dan Kenny Hills Bakers. Ia terletak hanya 20 minit dari kawasan populasi seramai 870,000 penduduk.

Elmina Outdoor Sculpture Museum pula meletakkan seni dan ekspresi kreatif sebagai keutamaan, mempamerkan amalan seni kontemporari terbaik Malaysia dan antarabangsa.

Bandar Elmina juga mempunyai lebih 1,100 ekar ruang hijau, termasuk sebuah Central Park berkeluasan 67,000 kaki persegi. Ia dijangka dapat menampung populasi sekitar 60,000 penduduk. Fasiliti lain seperti Elmina Rainforest Knowledge Centre dan trek jogging sepanjang 90km mencerminkan fokus terhadap pemeliharaan alam sekitar.

Tahniah kepada pihak pengurusan Elmina Lakeside Mall atas usaha memenuhi keperluan rakyat di Selangor dengan menggabungkan kemudahan moden dan elemen alam semula jadi selaras dengan Rancangan Selangor Pertama (RS-1) untuk menjadikan Selangor sebuah negeri Pintar, Berdaya Huni dan Makmur. 

#KitaSelangor